Grabación en directu del Xaime Arias Trío, el 21 de xineru de 2007 na sala d’actos del Conservatoriu de Música de Mieres. El grupu ta integráu por Óscar Santos, al baxu, Jorge Cambareli, a la percusión, y Xaime Arias, al piano. Amás contóse cola presencia na grabación d’Eladio Díaz Arango, al saxofón, Alfonso Vega, al clarinete, y Marco Martínez, a la guitarra. Tolos temes grabaos nel CD son de Xaime Arias, incluyéndose una versión del tema tradicional “¿Ónde vas de madrugada?”.
#000005
Nel momentu de la so edición fue’l Cd más vendíu na FNAC d’Asturies a lo llargo de tres selmanes, dalgo qu’enxamás ocurriera con un discu d’una cantadora de tonada. Cantares como “El galán d’esta villa”, “Ai d’esos güeyos”, “A perdete d’amor ente otros brazos”, “La cai El Viciu” y “Amores que pasen” son orixinales del autor. Demientres otres como “Col garrotín”, “De los Picos d’Europa” y “Marcho pa Cuba” provienen de temes tradicionales. “Poema inacabáu” fízose sobre un poema de Xuan Bello. “Folsom Prison Blues” ye la traducción del conocíu tema de Johny Cash.
#000007
mp3: El galán d'esta villa
#000008
Edición restrinxida a quinientos exemplares que s’agotaron a lo llargo de los dos primeros meses, por más que nun fuera distribuyíu más que na cuenca del Caudal. Tratábase de recuperar principalmente’l xéneru de l’ayerana, con cantares tan impresionantes como “Corpus en Nembra”, “Al sombrao”, “Pendu l’argueyu”, “Que vas cantando”, “La cara blanca”, “Del Gumial”, “Ñeve en Valverde”, “Blanca o morena” o “Pola y El Pino”. El cantador, Pepe l’Ayerám, ye non profesional y cantó 51 cantares en tres sesiones de les que s’escoyeron los 22 temes que componen el CD.
#000011
Una serie de cantares asturianos tradicionales contemplaos dende la perspectiva de la música sele (aquella que va dendende’l chill-out hasta el bossa), de manera que puedan llegar a sentise n’ambientes ayenos al mundu del folk o de la música de raigañu. Delles de les versiones de Lafu, colavoz de Rebeca Velasco al frente, son impagables.
#000013
mp3: Coyi d'un artu una flor
#000014
Anabel Santiago canta a Diamantina Rodríguez
#000015
Dende’l mesmu momentu de la so edición esti CD acabó convirtiéndose nuna referencia obligada de la tonada tradicional. Tolos temes pertenecen al repertoriu de Diamantina Rodríguez y la propia Diamanina asistió a delles de les xornaes de grabación. El so comentariu al respectu pagaba l’apuesta: “¡Qué pena que yo nun tuviera toos estos medios cuando fui moza!”. La voz más grande de la tonada asturiana daba asina’l so parabién a los nuevos derroteros que tomada la tonada asturiana de la mano de la voz más identificativa de la canción asturiana moderna: Anabel Santiago.
#000017
¡Ea, ea, ea! Añaes tradicionales asturianes
#000018
Una importante amuesa d’añaes asturianes reinterpretaes en versiones modernesd col únicu propósitu de servir pal fin pal que fueron concebíes nel so momentu: pa dormir a lo sneños. Les voces afalagadores de Rebeca Velasco y Juanjo Abad convirtieron aína a esta grabación, edición tres d’edición, en una referencia obligada de la música asturiana de vanguardia.
#000020
Con motivu del cincuentenariu de la muerte d’Eduardo Martínez Torner, el más importante recopilador del folclor musical asturianu, preparóse un espectáculu musical a partir de cuatro suites con cantares tradicionales del so Cancioneru. Tou un éxitu que lleól al espectáculu polos escenarios de más d’una trentena de ciudaes, villes y pueblos asturianos y que se vio culminao cola edición d’esti CD nel que s’amosaba l’espectáculu al completu.
#000022
mp3: Ayer vite na fonte
#000023
La tradición musical asturiana cuerre mui apegada a la voz femenina, por eso que nesta amuesa de cantares asturianos fueron les voces de diferentes muyeres les qu’acabaron dando coherencia al conxuntu. Voces como les d’Anabel Santiago, Marisa Valle, Liliana Castañón, Rosario González y Diamantina Rodríguez, interpretando tou tipu de xéneros: añaes, cantares de boda, bailles chanos, hestories, xirandiyes, asturianaes, soberanes, jotes, tonaes mineres y mariñanes.
#000025
Una de les voces femenines más importantes del momentu, con un hestorial impresionante de premios nos principales concursos de tonada, fizo un repasu xeneral a los diferentes xéneros dela tonada asturiana nesti CD, nel que s’alcuentren versiones magnífiques d’asturianaes como “Al pasar por el puertu” (acompañada al piano por Xaime Arias).
#000027
mp3: Al pasar per el puertu
#000028
Los mineros canten a la mina
#000029
Tercer CD de la serie dedicada al folclormusical de la mina, nesti casu interpretáu polos sospropios protagonistes: mineros n’activu, prexubilaos o xubilaos. Una amuesa que fala de la vitalidá del xéneru.
#000031
mp3: Vivan les cuenques mineres
#000032
Los cantares de neños interpretaos por neños a lamanera na que los neños lo suelen facer cuando intervienen nos sos xuegos, corros o bailles. Dirixíos por Rebeca Velasco, convierten el CD nel recopilatoriu más importante de la canción infantil asturiana, apostando pol interés que tien esti tipu de folclormusical pales xeneraciones más moces.
#000034
mp3: Vamos armar una danza
#000035
Nel café de la esquina
#000036
Una voz tradicional de tonada qu’arriesga a dexase acompañar en cantares tradicionales y en nuevos temes por un grupu importante de músicos, principalmente vinculaos al ámbitu del jazz. Contó con temes del autor, como “El café de la esquina”, al delláu d’otros basaos en músiques y ritmos tradicionales, como “De los Picos d’Europa”, “P’ande va la mio morena” y “Vaqueires d’amor” (con lletra de Nené Losada).
#000038
mp3: El café de la esquina
#000039
Música asturiana y música reinterpretada por músicos asturianos, nuna vuelta de tuerca a lo que ye la tradición y lo que son les composiciones propies de dos escelentes guitarristes.
#000042
mp3: Rumba de La Cubil
#000043
La tonada de la mina
#000044
El folclor musical de la mina, ún de los más importantes en cuanto al volumen de lletres relacionaes con esta actividá, na voz de dellos de los intérpretes mozosmás interesantes del panorama asturianu: Anabel Santiago, Óscar Fernández, Liliana Castañón, Urbano Prieto, Rosario González y Alberto Varillas. El gran éxitu del CD fizo posible que se continuara’l trabayu colaedición d’un segundu y un tercer volumen de cantares relacionaos cola mina.
#000045
mp3: La mina y el mar
#000046
“El mundu siguía cambiando n’alredor a la velocidá de les fases de la lluna. Nada diba ser igual al norte del Sáhara depués de Napoleón. Nada nel sur del Sáhara depués d’Usuman dan Fodio. Ellos fueran homes que ñacieran pa marcar el ríu de la hestoria. A la xente como nosotros nun nos tocaba más que sentanos nuna oriella d’esi ríu a ver les agües pasar y, dacuando, mercadores como yéramos, garrar una chalana y cruzar a la otra oriella”
#000047
Mieres del Camín33600 Mieres, Asturies. ES
#000048
Una abadía de Dominican Don’t Play encapuchaos y armaos de machetes cuerren detrás de varios Trinitarios. Ye lo de siempre. La vida nun cambió gran cosa de cuando yéramos guajes. Nun ye que lo eche de menos, pero entiendo esi sentimientu de pertenencia a dalgo. Un...
#000049
Agora mesmo Dacuando veo muertos -como-y diz Haley Joel Osment, nel papel de Cole Sear, a Malcom Crowe, qu’interpreta Bruce Willis, na película “El sexto sentido” del realizador indiu M. Night Shylmalan-, y esta mañana de fin de branu vien de pasame una vuelta más de...
#000050
Covid Alcordéme estos díes de descansu d’una hestoria del llexislador Zaleuco de Locris que nel sieglu VII enantes de Cristu pasó por ser ún de los xueces más honestos del so tiempu. Y ello fue qu’a un fíu d’él acusánralu d’un delitu de desórdenes públicos por ebriedá...
#000051